את לי לילה (סרט)

את לי לילה הוא סרט מסוגת דרמה ישראלית בכיכובן של לירון בן-שלוש ודאנה איבגי. בוים על ידי אסף קורמן ונכתב על ידי לירון בן-שלוש ויצא למסכים ב-3 בספטמבר 2014. נתמך על ידי קרן גשר לקולנוע רב תרבותי. עלילת הסרט מתרחשת בחיפה ובמרכזה גיבורת הסרט אשר מנסה להתמודד עם גידול אחותה הסובלת ממוגבלות שכלית התפתחותית והניסיון לתמרן בין גידול האחות לבין רומן אשר מתפתח לה במקביל עם מורה להתעמלות בבית הספר שבו היא עובדת. הסרט זכה לרוב בביקורות חיוביות ונחשב לקשה לצפייה. איבגי זכתה לביקורות משבחות על הופעתה בסרט, עליו קיבלה את פרס אופיר לשחקנית המשנה הטובה ביותר. הסרט זכה בפרס קרן תרבות חיפה לסרט ישראלי עלילתי במסגרת פסטיבל הסרטים הבינלאומי חיפה. הסרט מספר על קשר בין שתי אחיות, שהצעירה בהן, גבי (דאנה איבגי) היא בעלת מוגבלות שכלית התפתחותית, והגדולה, חלי (לירון בן שלוש), מקדישה את חייה לטיפול בה, עד שהיא נאלצת להפסיק לעשות זאת והאיזון בחייה מופר. חלי (לירון בן-שלוש): אחותה הגדולה של גבי האחראית עליה, המעדיפה לטפל בה בבית, ולא לשלוח אותה למעון יום, המתאים לה. היא עובדת כמאבטחת בבית ספר תיכון ושם מכירה את זהר, מורה לספורט וביניהם מתפתחת מערכת יחסים רומנטית. קשייה בהתמודדות עם הטיפול בגבי משתלטים על חייה ומעיבים על חיי האהבה שלה. עקב כך, היא מחליטה לבסוף לקחת את גבי למעון יום, ובכל זאת היא לא רגועה בשעות שהיא שם. זמן מה לאחר שגבי החלה לשהות במעון מדי יום, חלי מחליטה להוציא אותה משם, ואז היא מגלה שגבי בהיריון - מה שמסבך את מערכת יחסיה עם זהר. גבי (דאנה איבגי): בחורה בעלת מוגבלות שכלית התפתחותית קשה. אחותה הקטנה של חלי. לגבי דפוסי התנהגות ילדותיים ונטולי עכבות. היא נוהגת להרוס חפצים בבית, לדפוק את ראשה ברצפה ולהתפשט, לעיתים גם בפומבי. לאור קשייה של חלי בטיפול בה, היא מכניסה אותה למסגרת יומית במעון יום; במהרה מתברר לחלי שדאגותיה לא פחתו, ולא עוד אלא שהיא מגלה שאחותה בהריון. זוהר (יעקב זדה-דניאל): מורה מחליף להתעמלות, בהמשך בן זוגה של חלי. פוגש אותה בעבודתו בבית הספר, שם היא מועסקת כמאבטחת. זוהר מגיע לביתה של חלי, שם הוא פוגש את אחותה. הוא גר עם אימו, אך כשמתהדקים יחסיו עם חלי, הוא מחליט לעבור לגור איתה ועם אחותה. סבטה (סופיה אוסטריצקי): המנהלת/מטפלת במעון היום. (ורדה בן חור): אימו של זוהר. על פי ספר הקולנוע הישראלי צפו בסרט זה 59,472 צופים בבתי הקולנוע ברחבי הארץ. פבלו אוטין, שיעורים בקולנוע - שיחות עם יוצרות ויוצרים ישראלים, הוצאת אסיה, 2017, הפרק "את לי לילה / שיחה עם לירון בן-שלוש ואסף קורמן", עמ' 124–151. אתר האינטרנט הרשמי של את לי לילה נירית אנדרמן, יוצרי הקולנוע הישראלים שמשאירים את דסטין הופמן מאחור, באתר הארץ, 30 ביוני 2013 פבלו אוטין, שיעורים בקולנוע: שילוב ז'אנרים ב"את לי לילה", באתר "שורה ראשונה", 30 באוגוסט 2017 ביקורות יאיר רוה, "את לי לילה״, ביקורת, בבלוג הקולנוע "סינמסקופ", 9 בינואר 2015 צחי כהן, לפתוח את הדלת הנעולה, מקור ראשון, מוסף "שבת", 23 בינואר 2015 "כפרת עוונות: הביקורות שלא נכתבו השנה, 2015/ את לי לילה (סרט)", ביקורת על הסרט באתר "עין הדג" עופרה עופר אורן, "את לי לילה": סיפור על אהבה והחמצה, בבלוג "סופרת ספרים", 17 בפברואר 2015 "את לי לילה", במסד הנתונים הקולנועיים IMDb (באנגלית) "את לי לילה", באתר AllMovie (באנגלית) "את לי לילה", באתר Rotten Tomatoes (באנגלית) "את לי לילה", באתר ספר הקולנוע הישראלי "את לי לילה", באתר אידיבי "את לי לילה", במסד הנתונים הקולנועיים KinoPoisk (ברוסית) "את לי לילה", במיזם "אישים" לתיעוד היצירה הישראלית על פי ספר הקולנוע הישראלי על פי דו"ח שפרסם אמציה סמקאי, יו"ר עמותת "בצדק". אורון שמיר, עכבר העיר, הסרט "את לי לילה" זכה בפסטיבל חיפה 2014, באתר הארץ, 18 באוקטובר 2014